หุ้นปิดเช้าบวก 16.67 จุด
ดัชนีหุ้นแกว่งบวกรับสัญญาณเศรษฐกิจสหรัฐฟื้น ปิดภาคเช้าเพิ่มขึ้น 16.67 จุด ซื้อขายกว่า 2.3 หมื่นล้าน
29 ต.ค. 2565

ดัชนีหุ้นแกว่งบวกรับสัญญาณเศรษฐกิจสหรัฐฟื้น ปิดภาคเช้าเพิ่มขึ้น 16.67 จุด ซื้อขายกว่า 2.3 หมื่นล้าน
ตลาดหุ้นวันที่ 18 มิ.ย. เปิดตลาดดัชนีหุ้นแกว่งตัวลดลงเล็กน้อยแต่หลังจากนั้นไม่นานมีแรงซื้อในหุ้นขนาดใหญ่ พลังงาน ธนาคารพาณิชย์เข้ามาหนุนดัชนีให้บวกแรง และมาปิดตลาดการซื้อขายภาคเช้าที่ระดับ 1,487.71 จุด  บวกแรงถึง 16.67 จุด หรือ 1.13% มูลค่าการซื้อขาย 23,878.14 ล้านบาท  
5 อันดับหุ้นที่มีการซื้อขายสูงสุด
1.INTUCH ปิดที่ 83 บาท เพิ่มขึ้น 1.25 บาท หรือ 1.53% มูลค่าการซื้อขาย 1,211 ล้านบาท 
2.JAS ปิดที่  8.25 บาท เพิ่มขึ้น 0.10 บาท หรือ 1.23% มูลค่าการซื้อขาย 1,092 ล้านบาท 
3.ADVANC ปิดที่ 263 บาท เพิ่มขึ้น 6 บาท หรือ 2.33% มูลค่าการซื้อขาย 983 ล้านบาท 
4.KBANK ปิดที่ 196 บาท เพิ่มขึ้น 2 บาท หรือ 1.03% มูลค่าการซื้อขาย 944 ล้านบาท 
5.PTT ปิดที่ 333 บาท เพิ่มขึ้น 4 บาท หรือ 1.22% มูลค่าการซื้อขาย 794 ล้านบาท  
บล.เอเซียพลัส ระบุว่า ก่อนจะมีผลการสรุปการประชุมของธนาคารกลางสหรัฐ(เฟด) ในค่ำของวันพุธที่ 19 มิ.ย. นี้ ตลาดหุ้นไทยแกว่งตัวในเชิงบวก เนื่องจากดัชนีชี้นำเศรษฐกิจสหรัฐล่าสุด ยังคงยืนยันการฟื้นตัวทางเศรษฐกิจต่อเนื่อง สะท้อนว่าเศรษฐกิจสหรัฐผ่านจุดต่ำสุด โดยล่าสุด ตัวเลขภาคการผลิตอุตสาหกรรม (Industrial Output)ในเดือน พ.ค. ฟื้นตัวเป็นครั้งแรกในรอบ 3 เดือน 
ขณะที่ก่อนหน้าที่การฟื้นตัวของภาคครัวเรือนเกิดขึ้นต่อเนื่อง สะท้อนยอดขายบ้าน ยอดค้าปลีก และยอดขายรถยนต์ที่เพิ่มขึ้นตามการจ้างงานนอกภาคเกษตรที่เพิ่มขึ้น ซึ่งเป็นการยืนยันว่าการให้สัญญาณของเฟด ต่อการยกเลิกการใช้มาตรการการเงินผ่อนคลายผ่าน QE แต่มีแนวโน้มจะค่อย ๆ ลดปริมาณเงินที่ซื้อคืนพันธบัตร (Mortgage bond และ Treasury bond) ลงจากปัจจุบันที่ใช้วงเงินราวเดือนละ 8.5 หมี่นล้านบาท โดยยังคงดอกเบี้ยที่ 0.25% ต่อไปอีกระยะหนึ่ง ซึ่งประเด็นนี้ถือว่าตลาดหุ้นได้ตอบรับไปแล้วระดับหนึ่ง โดยเฉพาะตลาดหุ้นที่ปรับตัวลดลงสูงสุดถึง 295 จุด ในช่วง 3 สัปดาห ระหว่างวันที่ 22 พ.ค.- 13 มิ.ย. 2556 หรือลดลงประมาณ 15% แต่หากพิจารณาจากจุดสูงสุดในรอบนี้ที่ 1649 จุด เมื่อวันที่ 21 พ.ค. 2556 และจุดต่ำสุดที่ 1351 จุด เท่ากับดัชนีหุ้นไทยตกต่ำมากถึง 18%